User:Fitosbianka/sandbox

= Rue Mouffetard = A Wikipédiából, a szabad enciklopédiából

A Rue Mouffetard (francia kiejtéssel:  ​[ry muf.taʁ]) Párizs ötödik kerületének egy utcája. Mivel az ötödik (franciául cinquième) kerületben helyezkedik el, Párizs egyik legrégebbi és legélénkebb környéke rengeteg étteremmel, bolttal, kávézóval és egy piaccal. A Place de la Contrescarpe téren központosul a Rue Mouffetard, Rue Blainville, Rue de Cardinal Lemoine és Rue de Lacépéde utcák kereszteződésénél. Legdélebbi pontja a Saint-Médard tér a Guy Lartigue szökőkúttal, amitől nem messze egy állandó szabad téri piac, a Marché Mouffetard is található. A hét legtöbb napján le van zárva az autós forgalom elől és főleg sétálóutcaként használják.

A név eredete
A Rue Mouffetard a mont Sainte-Geneviève hegy (ahogy a római korban nevezték ,,mont Cétarius" vagy ,,mont Cetardus") közelében helyezkedik el és sok történész a ,,Mouffetard” szót ebből származtatja. Az évszázadok alatt az utca viselte a rue Montfétard, Maufetard, Mofetard, Moufetard, Mouflard, Moufetard, Moftard, Mostard, továbbá a rue Saint-Marcel, rue du Faubourg Saint-Marceau ("Saint-Marceau külvárosi utcája") és rue de la Vieille Ville Saint-Marcel ("óvárosi Saint-Marcel utca") neveket is.

Történelme
Az utca ősi eredettel rendelkezik, amely visszanyúlik a neolit időkbe. A rue Galande, rue Lagrange, rue de la Montagne Sainte-Geneviève és rue Descartes utcákhoz hasonlóan római kori út volt amely összekötötte a Szajna bal oldalát Olaszországgal.

A középkortól kezdve az ezen az úton található templom Saint-Médard falu (,,bourg Saint-Médard") központjává vált, és az 1724-es párizsi egyesítést követően a Saint Médard városrész (,,Faubourg Saint Médard”) fő utcája lett.

A Diderot család 1746 áprilisában beköltözött a rue Mouffetard 6-os szám alá, ahol François-Jacques Guillotte is lakott, a rendőr aki később egy cikket (Pont militaire) is írt Diderot nagy francia enciklopépiájába (franciául  Encyclopédie).

A környék viszonylag keveset változott a mont Sainte-Geneviève hegyen való elhelyezkedéséből adódóan, ami III. Napóleon francia császár uralkodása alatt védve maradt Haussmann báró urbanizációja ellen.

Kulturális hivatkozások
1910-ben Alexander Bogdanov kiadta Empiriomizmus című három kötetű könyvét. Lenin erre válaszul kiadta Machizmus és empiriokriticizmus című könyvét, amiben Bogdanov művét kritizálta. A Fiesta című könyv IV Fejezetének elején Ernest Hemingway egy, a Contrescarpe tértől a Rue Mouffetardon haladó taxiról ír. A környék és utca sokszor szerepelt Krzysztof Kieślowski 1992-es Három szín:Kék cím filmjében. Az ikonikus Henri Cartier-Bresson Fiú Palackokkal című kép a rue Mouffetardon készült 1954-ben.

Fordítás

 * Ez a szócikk részben vagy egészben a Rue Mouffetard című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel.